ຜູ້ນຳຂັ້ນສູງ ຝ່າຍ​ຕໍ່​ຕ້ານ ທ່ານນຶ່ງ ໃນຊີເຣຍ ລາອອກ
ຜູ້ນຳສູງສຸດທ່ານນຶ່ງ ຂອງກຸ່ມກະບົດໃນຊີເຣຍ ລາອອກຈາກຕຳແໜ່ງ ເພື່ອປະທ້ວງ ການຜິດຖຽງກັນ ພາຍໃນ ກຸ່ມ.
ຜູ້ນຳຂັ້ນສູງສຸດຂອງຝ່າຍກະບົດທ່ານນຶ່ງຈາກກອງທັບເສລີຊີເຣຍ ທີ່ໄດ້ ຮັບການໜຸນຫຼັງຈາກສະຫະລັດອາເມຣິກາ ໄດ້ລາອອກຈາກຕຳແໜ່ງ ເພື່ອທຳການ ປະທ້ວງຕໍ່ການຕໍ່ສູ້ກັນພາຍໃນໝູ່ພວກກະບົດນຳກັນທີ່ກຳລັງພະຍາຍາມ ໂຄ່ນລົ້ມລັດຖະບານປະທານາທິບໍດີ Bashar al-Assad ແຫ່ງຊີເຣຍນັ້ນ ທ່ານ Abdul Jabbar Akaidi ນາຍພັນເອກຝ່າຍກະບົດ ທີ່ນຳພາການບຸກໂຈມຕີ ຄັ້ງໃຫຍ່ໃນເດືອນກໍລະກົດປີ 2012 ທີ່ເມືອງ Aleppo ຂອງຊີເຣຍນັ້ນ ກ່າວວ່າ ທ່ານລາອອກຈາກຕຳແໜ່ງ ເພື່ອປະທ້ວງຕໍ່ການຜິດຖຽງກັນພາຍໃນຝ່າຍກະບົດ ທີ່ທ່ານກ່າວວ່າ ພາໃຫ້ຝ່າຍລັດຖະບານຍຶດເອົາເມືອງຍຸດທະສາດ Safira ທາງພາກເໜືອຂອງປະເທດຄືນ ໃນວັນສຸກຜ່ານມານີ້ ທ່ານ Akaidi ຍັງໄດ້ເອົາເລື້ອງການລາອອກຈາກຕຳແໜ່ງຂອງທ່ານໄປເຊື່ອມໂຍງໃສ່ກັນ ກັບຄວາມລົ້ມແຫຼວຂອງປະຊາຄົມນາໆຊາດໃນການໃຫ້ການສະໜັບສະໜຸນທາງດ້ານວັດຖຸ ສຳລັບການຊຸກຍູ້ເພື່ອໂຄ່ນລົ້ມລັດຖະບານກຸງດາມັສກັສນັ້ນ ໃນຮູບພາບວີດີໂອ ທີ່ອົງ ການຂ່າວຝຣັ່ງ ທ່ານ Akaidi ກ່າວວ່າ ເຈົ້າຫັນຫຼັງໜີ ແລະເອົາໂຕຖອນອອກຈາກຊີເຣຍ ຢ່າງສິ້ນເຊີງ ຍັງບໍ່ມີຖ້ອຍຖະແຫຼງໃດໆອອກມາຈາກສະຫະລັດເທື່ອໃນເວລານີ້ກ່ຽວກັບການລາອອກຈາກຕຳແໜ່ງຂອງທ່ານ Akaidi ນີ້ ການຍຶດເອົາເມືອງ Safira ຄືນໄດ້ໃນສັບປະດາຜ່ານມານີ້ ເຮັດໃຫ້ຝ່າຍລັດຖະບານຟື້ນ ເສັ້ນທາງລຳລຽງທີ່ສຳຄັນຂອງຕົນຄືນໄດ້ ລະຫວ່າງກຸງດາມັສກັສ ແລະກຳລັງຝ່າຍລັດຖະ ບານທີ່ພວມຄອບຄອງເມືອງAleppo ຢູ່ນັ້ນ